open-index/open-wikipedia-markdown huggingface dataset:
Մարիա դո Կարմո Սիլվեյրա

**Մարիա դո Կարմո Տրովոադա Պիրես դե Կարվալյո Սիլվեյրա** (), 2005 թվականի հունիսի 8-ից մինչև 2006 թվականի ապրիլի 21-ը եղել է Սան Տոմե և Պրինսիպիի 13-րդ վարչապետը։

## Նախապատմություն
Որպես տնտեսագետ՝ կրթություն է ստացել Դոնեցկի ազգային համալսարանում (Ուկրաինա), որպես պետական ​​կառավարման մագիստրոս՝ Ստրասբուրգի կառավարման ազգային դպրոցում։ 1999-2005 թվականներին եղել է Սան Տոմեի և Պրինսիպիի Կենտրոնական բանկի երրորդ կառավարիչը՝ հաջորդելով Կառլոս Կուարեսմա Բատիստա դե Սոզային, այնուհետև Արլինդո Աֆոնսո Կարվալյոյին, իսկ 2011-2016 թվականներին եղել էն վեցերորդ նահանգապետը՝ հաջորդելով Լուիս Ֆերնանդո Մորեյրա դե Սոուզային։

## Վարչապետ
2005 թվականի հունիսի 8-ից մինչև 2006 թվականի ապրիլի 21-ը զբաղեցրել է Սան Տոմե և Պրինսիպիի վարչապետի ու պլանավորման և ֆինանսների նախարարի պաշտոնը։

Սիլվեյրան՝ երկրի երկրորդ կին վարչապետը, Սան Տոմեի և Պրինսիպեիի ազատագրման շարժման անդամ է (*MLSTP-PSD*) և եղել է կուսակցության գործադիր խորհրդի անդամ։

Սիլվեյրան հայտարարել է, որ մակրոտնտեսական կայունությունն իր առաջնահերթությունն է և և հասել իր ուզածին՝ լուծելով պետական ​​հատվածում արհմիությունների հետ աշխատավարձերի վեճը, աջակցություն ստանալով Արժույթի միջազգային հիմնադրամից(ԱՄՀ) և Անգոլայի հետ նավթային ոլորտում համագործակցության համաձայնագիր ձեռք բերելով։

## Իրավահաջորդություն
Նրա վարչապետության ժամկետն ավարտվել է 2006 թվականի խորհրդարանական ընտրություններից հետո, երբ ընդդիմությունը հաղթել է *MLSTP-PSD*-ին, իսկ 2006 թվականին նրան վարչապետի պաշտոնում փոխարինել է Թոմե Վերա Կրուզը։

## [[Պորտուգալալեզու երկրների համագործակցություն|Պորտուգալալեզու երկրների համագործակցության]] գործադիր քարտուղար
2017 թվականի հունվարին Մարիա դո Կարմոն ստանձնել է Պորտուգալալեզու երկրների համագործակցության գործադիր քարտուղարի պաշտոնը՝ հաջորդելով մոզամբիկացի Մուրադե Մուրարգիին, իսկ 2019 թվականի հունվարին նրան հաջորդել է պորտուգալացի Ֆրանցիսկո Ռիբեյրո Տելլեսը։

## Տես նաև
* Սան Տոմեի և Պրինսիպիի քաղաքականություն

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Կառավարության ղեկավարներ
Կատեգորիա:Կին վարչապետներ
Կատեգորիա:Կին տնտեսագետներ
Կատեգորիա:Ֆինանսների նախարարներ
Աննիկա Սաարիկկո

**Աննիկա Վիրպի Իրեն Սաարիկկո** (, ), Ֆինլանդիայի քաղաքական գործիչ և նախարար, որը զբաղեցրել է Ֆինլանդիայի փոխվարչապետի պաշտոնը 2020-2023 թվականներին։ 2020-2024 թվականներին եղել է Ֆինլանդիայի կենտրոնական կուսակցության ղեկավարը։

## Վաղ կյանք և կրթություն
Սաարիկկոն ծնվել է Ֆինլանդիայի Օրիպիա նահանգում։ Տուրկուի համալսարանում ստացել է բակալավրի կոչում կրթական գիտության ոլորտում և մագիստրոսի կոչում փիլիսոփայության ոլորտում։

## Քաղաքական կյանք
2010 թվականի հունիսի 14-ին Սաարիկկոն ընտրվել է Կենտրոնական կուսակցության փոխնախագահ։ 2011 թվականին Ֆինլանդիայի խորհրդարանական ընտրություններում ընտրվել է Ֆինլանդիայի խորհրդարանի պատգամավոր։

2017 թվականի հուլիսի 10-ից մինչև 2019 թվականի հունիսի 6-ը Սաարիկկոն աշխատել է որպես ընտանիքի և սոցիալական ծառայությունների նախարար։ 2019 թվականի հունիսի 6-ին նշանակվել է գիտության և մշակույթի նախարար։ 2019 թվականի օգոստոսի 9-ին ֆիզարձակուրդ է վերցրել, իսկ այդ պաշտոնը զբաղեցրել է Հաննա Կոսոնենը մինչ 2020 թվականի օգոստոսը։ 2020 թվականի սեպտեմբերին դարձել է Ֆինլանդիայի փոխվարչապետ, որն ավանդաբար զբաղեցնում է կառավարական կոալիցիայի մեծությամբ երկրորդ կուսակցության առաջնորդը։ 2021 թվականի մայիսին Սաարիկկոն դարձել է ֆինանսների նախարար։

2023 թվականին նա Ֆինլանդիայի խորհրդարանական ընտրություններում գլխավորել է կենտրոնամետ կուսակցությունը, որոնցում կուսակցությունը կորցրել է 8 տեղ և զբաղեցրել չորրորդ հորիզոնականը։ Ընտրություններում կրած պարտության պատճառով նա հայտարարել է, որ կուսակցությունը կառավարությունում տեղ չի գտնի։ 2024 թվականի փետրվարին Սաարիկկոն հայտարարել է, որ 2024 թվականի հունիսին կայանալիք երկրորդ ժամկետում չի առաջադրվի որպես առաջնորդ։

## Անձնական կյանք
Սաարիկկոն ունի երկու երեխա և երրորդին սպասում է 2024 թվականի հուլիսի 3-ին։

## Այլ գործունեություն
### Եվրոպական միության կազմակերպություններ

* Եվրոպական ներդրումային բանկ (ԵՆԲ)․ 2021 թվականից կառավարիչների խորհրդի պաշտոնական անդամ։
* Եվրոպական կայունության մեխանիզմ (ԵԿՄ)․ 2021 թվականից Կառավարիչների խորհրդի անդամ։

### Միջազգային կազմակերպություններ
* Ենթակառուցվածքային ներդրումների ասիական բանկ (ԵՆԱԲ) 2021 թվականից կառավարիչների խորհրդի պաշտոնական անդամ։
* Վերակառուցման և զարգացման եվրոպական բանկ(ՎԶԵԲ)․ 2021 թվականից Կառավարիչների խորհրդի պաշտոնական անդամ։
* Հյուսիսային ներդրումային բանկ(ՀՆԲ)․ 2021 թվականից Կառավարիչների խորհրդի պաշտոնական անդամ։
* Համաշխարհային բանկ․ 2021 թվականից Կառավարիչների խորհրդի պաշտոնական անդամ։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Ֆինլանդիայի կին քաղաքական գործիչներ
Լետիսիա Քլայն

**Լետիսիա Էն Բյորք Պասմոր** կամ **Լետիսիա Քլայն** (, ) ամերիկացի լրագրող և մոդել։ Առավել հայտնի է որպես TNA Wrestling-ի, Maxim ամսագրի, Beauty and the Geek ռեալիթի շոուի նախկին հարցազրուցավարուհի լինելով և 2008 թվականի հուլիսին Փլեյբոյ ամսագրում հայտնվելով։

## Վաղ կյանք
Քլայնը սկսել է մոդելինգը 14 տարեկանում։ Շարունակել է նկարահանվել մի շարք ամերիկյան ամսագրերում և մեկ տարի մոդելինգով է զբաղվել Տոկիոյում։ Այնուհետև կենտրոնացել է իր կրթության վրա՝ 2000 թվականին Կենտուկիի համալսարանում սովորելով հոգեբանության և ֆինանսների ֆակուլտետներում՝ ի վերջո դառնալով վկայագրված հանրային հաշվապահ։ Այնուհետև չորս տարի աշխատել է որպես հաշվապահ։ Քլայնը ամուսնացել է և ունեցել մեկ որդի, սակայն շուտով ամուսնալուծվել է։

2014 թվականից Քլայնը Օռլանդոյում Standard Motorcycle Co ընկերության համահիմնադիրն է։ 2015 թվականին «Gentleman's Ride»-ի կողմից հրավիրվել է՝ նկարահանվելու Distinguished Gentleman's Ride-ի 2015 թվականի տեսահոլովակում (սա բարեգործական միջոցառում էր, որն անցկացվել էր սեպտեմբերի վերջին կիրակի օրը աշխարհի տարբեր քաղաքներում՝ շագանակագեղձի քաղցկեղի հետազոտության և տղամարդկանց հոգեկան առողջության համար՝ իրազեկվածությունը բարձրացնելու նպատակով)։

2017 թվականին Քլայնը դարձել է առաջին և միակ կին Harley Hooligan Flattrack մրցարշավորդը և նույնիսկ մասնակցել է 4 2017 ESPN X խաղերին։ Քլայնն ավարտել է մոտոցիկլետներով բազմաթիվ ճանապարհորդություններ և մի քանի Iron Butt մրցանակներ է վաստակել։

2018-ին Քլայնը վերադարձել է իր հայրենի քաղաք՝ Քեյվ Սիթի՝ Կենտուկի և բացել համայնքային մոտոցիկլետների անվճար ավտոտնակ «Սմիլեյ»-ի` իր հանգուցյալ հոր անունով։ Քլայնը նաև քրոջ և մոր հետ բացել է The Dive բարը։ Այժմ աշխատում է Քեյվի քաղաքային խորհրդում և վերանորոգում է 1900-ականների սկզբի հին թատրոնը, որը կոչվում է The Ace:

thumb|Քլայնը ավտոմեքենաների և սուրճի մասին քննարկմանը։

## Հեռուստատեսություն
2006 թվականի հոկտեմբերի 23-ին Total Nonstop Action Wrestling-ի պրոդյուսեր Ջեսսի Ուորդը Քլայնին հավաքագրել է TNA-ում՝ որպես հարցազրուցավարուհի։ Նա իր հեռուստատեսային դեբյուտը կատարել է 2006 թվականի նոյեմբերի 30-ին TNA Impact-ի էպիզոդում, ապա ընդմիջում է վերցրել TNA-ից 2007 թվականի աշնան սկզբին, որպեսզի կենտրոնանա այլ նախագծերի վրա։ Նրա վերջին ելույթը TNA-ի հետ եղել է նրանց առաջին երկժամյա շոուում։ Քլայնը պաշտոնապես դադարել է աշխատել TNA-ում 2007 թվականի նոյեմբերի 25-ին։

Քլայնը Beauty and the Geek ռեալիթի շոուի 5-րդ եթերաշրջանի գեղեցկուհին էր։ B&G-ի 5-րդ շաբաթում Մեթ Քարթերն ու Լետիսիան հաղթել են The Young and the Restless Soap Opera Challenge-ում։ Նրանք դուրս են մնացել սերիայի եզրափակչից և զբաղեցրել երրորդ տեղը։

2008 թվականին Քլայնը հայտնվել է «Վերջին միջազգային փլեյբոյ» և «Closing Time» ֆիլմերում։

2019 թվականին խաղացել է Թրիքսիի դերը «Խաղաղությունը խանգարող» ֆիլմում Գայ Փիրսի և Դևոն Սավայի հետ։

2008 թվականին հայտնվել է Հովարդ Սթերնի «Bowling Beauties» ռեալիթի հեռուստաշոուում, բայց երրորդ էպիզոդում պարտվել է։

## Անձնական կյանք
2021 թվականի հուլիսին TMZ-ը հրապարակել է «Ամերիկյան Փիկերս»-ի աստղ Մայք Վուլֆի հետ Քլայնի հետ ծանոթանալու պատմությունը։ Երկուսն ընկերներ են 2018 թվականից։

## Ծանոթագրություններ

 
Կատեգորիա:21-րդ դարի ամերիկացի կանայք
Կատեգորիա:Ամերիկացի լրագրողներ
Կատեգորիա:Ամերիկացի մոդելներ
Միներվան պաշտպանում է աշխարհը Մարսից

**Միներվան պաշտպանում է աշխարհը Մարսից** կամ **Խաղաղություն և պատերազմ,** Պիտեր Պաուլ Ռուբենսի նկարը։ Ռուբենսն այն ստեղծել է Լոնդոնում 1629-1630 թվականներին՝ Անգլիայի թագավոր Չարլզ I-ի իսպանական Նիդեռլանդների դիվանագիտական առաքելության ժամանակ։ Ներկայումս կտավը գտնվում է Լոնդոնի Ազգային պատկերասրահում։

Իր կյանքի վերջին տարիներին Ռուբենսը հաճախ արտահայտում էր իր սեփական տեսակետները ընթացիկ իրադարձությունների վերաբերյալ՝ նկարելով առասպելական տեսարաններ։ «Խաղաղություն և պատերազմ» կտավը նույնպես այն ժամանակվա քաղաքական իրադարձությունների այլաբանություն է։ Երեսնամյա պատերազմի ժամանակներն էին, և Ռուբենսը, որպես իսպանական արքունիքի դեսպան, գտնվում էր Լոնդոնում, որտեղ բանակցում էր խաղաղության պայմանների շուրջ։ Մեկնելուց առաջ նա այս նկարն առաջարկեց թագավոր Չարլզ I-ին։ Կտավը նրա առաքելության ակնարկն էր։

Կենտրոնական կերպարը խաղաղության մերկ աստվածուհի Պաքսի մերկ կերպարն է, ով իր կուրծքն է առաջարկում երեխային՝ փոքրիկ Պլուտոնին։ Նրա վերևում Պուտտոն պահում է ձիթենու ճյուղը (խաղաղության խորհրդանիշ) և մյուս ձեռքում՝ կադուկեսը։ Այս երկու արտեֆակտները ապացուցում են, որ նկարում պատկերված է Պաքսը, և ոչ թե Վեներա աստվածուհին և նրա որդի Կուպիդը, որոնք այդքան հաճախ պատկերված են Վերածննդի դարաշրջանում։ Պաքսի շուրջ կան տարբեր կերպարներ, որոնք սովորաբար կապված են Վեներայի և Բաքուս աստծո առասպելի հետ, այսինք՝ սատիրա, ընձառյուծ և դափով կին։

Պաքսի հետևում, զրահով, կանգնած է աստվածուհի Միներվան, որը իմաստության և արհեստների աստվածուհին, որը պայքարում է Մարսի դեմ։ Նա վահանով պաշտպանում է Պաքսին պատերազմի աստված Մարսից։ Նրա հետևում երևում է Ֆուրիսը։ Առատության աստվածը՝ Սատիրոսը, ծնկի է իջել Պաքսի տակ։ Ձեռքին նա պահում է եղջյուրը, որը բարեկեցության պտուղներ է տալիս ժամանակակից հագուստ հագած աղջիկներին, որոնք հավանաբար նպատակ ունեին խորհրդանշել թագավորական արքունիքը։ Նրանցից մեկի մոտ ամուսնության երիտասարդ աստվածն է, որը ջահ է բարձրացրել և ապագա հարսանիքների ավետաբերն է։ Հրեշտակը, որը կանգնած է մեջքի վրա պառկած ընձառյուծի կողքին և խաղում, և ուտում է պտուղը։

Սատիրի ետևում կանգնած են երկու կին, որոնց ձեռքում են զարդերով և մարգարիտներով լի թասը, և թափահարում են դափը։

Ամբողջ տեսարանը, իր իմաստով, ունի պարզ քաղաքական ուղերձ՝ բանականությունն ու իմաստությունը հաղթում են պատերազմին և բռնությանը (Միներվա և Մարս), գալիս են խաղաղության ժամանակներ (Պաքս), որոնք բերում են բերքի առատություն (առատության եղջյուր), կայունություն և ներդաշնակություն (ապագա ամուսնություն ընդհանուր երջանկության հետ մեկտեղ (նուրբ ընձառյուծը և երեխաները)։

## Ծանոթագրություններ

Կատեգորիա:Այլաբանություն
Կատեգորիա:Լոնդոնի ազգային պատկերասրահի նկարներ
Կատեգորիա:Պիտեր Պաուլ Ռուբենսի նկարներ
Ռոզ Քրիստիան Ռապոնդա

**Ռոզ Քրիստիան Օսուկա Ռապոնդա** (, ), գաբոնցի քաղաքական գործիչ, որը զբաղեցրել է Գաբոնի փոխնախագահի պաշտոնը 2023 թվականի հունվարից օգոստոս ընկած ժամանակահատվածում։ Նախկինում՝ 2020 թվականի հուլիսից մինչև 2023 թվականի հունվարը, զբաղեցրել է Գաբոնի վարչապետի պաշտոնը։ Գաբոնի պատմության մեջ առաջին և միակ կինը, ով զբաղացրել է այդ պաշտոնը։ Գաբոնի դեմոկրատական կուսակցության անդամ։

## Կենսագրություն
### Ծագում
Ռապոնդան ծնվել է 1963 թվականի հունիսի 30-ին Ֆրանսվիլում։ Մպոնգվե ժողովրդի ներկայացուցիչ։ 

### Կրթություն և կարիերա
Կրթությամբ տնտեսագետ է, 1995 թվականին ավարտել է Գաբոնի տնտեսագիտության և ֆինանսների ինստիտուտ «Հանրային ֆինանսներ» մասնագիտությամբ։

Ռապոնդան եղել է տնտեսական հարցերով գլխավոր տնօրեն, իսկ հետո 2000-ականների սկզբին Գաբոնի Բնակարանային բանկի գլխավոր տնօրենի տեղական։ 2012 թվականի փետրվարից մինչև 2014 թվականի հունվարը նա զբաղեցրել է Ռայմոն Նդոնգ Սիմայի կառավարությունում բյուջեի և պետական ֆինանսների նախարարի պաշտոնը։

2014 թվականի փետրվարի 10-ից մինչև 2019 թվականի փետրվարի 12-ը Ռապանան ընտրվել է Լիբրևիլի քաղաքապետ՝ ներկայացնելով իշխող կուսակցությունը։ Նա առաջին կինն էր, ով զբաղեցրեց այս պաշտոնը 1956 թվականից ի վեր։ Նա նաև դարձել Է «Աֆրիկայի Միացյալ քաղաքներ և տեղական իշխանություններ» կազմակերպության նախագահ։

2019 թվականի փետրվարի 12-ին նա միացել է Ժուլիեն Նկոգե Բեկալեի կառավարությանը, պաշտպանության նախարարի պաշտոնում՝ փոխարինելով Էթյեն Մասար Կաբինդա Մակագայi՝ Բոնգոյի ընտանիքի անդամին, հրաժարականից հետո, որն առաջացել է նախագահի կողմից 2019 թվականի ռազմական հեղաշրջման փորձի հետևանքով նրա նկատմամբ վստահության խախտման հետևանքով։ Երդումը տեղի է ունեցել Ռաբաթում, որտեղ այդ ժամանակ բուժվում էր պետության ղեկավարը։ Այս պաշտոնում երկրի պատմության մեջ երկրորդ կինն է։ 

2020 թվականի հուլիսի 16-ին Ռապոնդան Գաբոնի Ժուլիեն Նկոգե Բեկալեի հրաժարականի պատճառով նշանակվել է վարչապետ։ Նա առաջին կինն է, ով զբաղեցրել է այդ պաշտոնը Գաբոնում։ Նրա նշանակումը կառավարության չորրորդ վերադասավորումն էր Նախագահ Օնդիմբայի կողմից ձախողված հեղաշրջումից հետո և տեղի ունեցավ առողջապահության և տնտեսական ճգնաժամի ֆոնին, որը պայմանավորված էր COVID-19 համավարակով և նավթի գների անկմամբ՝ երկրի հիմնական ռեսուրսներից մեկը։

2023 թվականի հունվարի 9-ին ընդհանուր ընտրություններից մի քանի ամիս առաջ նա նշանակվել է Գաբոնի փոխնախագահ՝ դառնալով այդ պաշտոնում երկրի առաջին կինը։ Նոր վարչապետ է դառնում Ալեն Կլոդ Բիլիե Բի Նզենը։ 

2023 թվականի ռազմական հեղաշրջումից հետո հեռացվել է իշխանությունից, քանի որ Գաբոնի ռազմական խունտան (Անցումային շրջանի և ինստիտուտների վերականգնման կոմիտե) հայտարարել է պետական ինստիտուտների լուծարման մասին։

## Ծանոթագրություններ

Կատեգորիա:1963 ծնունդներ
Կատեգորիա:21-րդ դարի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Կին վարչապետներ
Կատեգորիա:Հունիսի 30 ծնունդներ
Կատեգորիա:Պաշտպանության կին նախարարներ
Զիտա Գիլովսկա

**Զիտա Ժանինա Գիլովսկա** (, ), լեհ տնտեսագետ, ակադեմիկոս և քաղաքական գործիչ։

## Վաղ տարիք և կրթություն
Գիլովսկան ծնվել է 1949 թվականի հուլիսի 7-ին Նուե Միաստո Լուբավսկիում։ 1972 թվականին ավարտել է Վարշավայի համալսարանի տնտեսագիտության ֆակուլտետը։ 1981 թվականին Լյուբլինի Մարիա Կյուրի-Սկլոդովսկա համալսարանում ստացել է տնտեսագիտության դոկտորի աստիճան։

## Կարիերա
1972-1985 թվականներին Գիլովսկան եղել է Մարիա Կյուրի-Սկլոդովսկայի համալսարանի գիտաշխատող, իսկ ավելի ուշ՝ նույն ինստիտուտում 1995-1999 թվականներին դարձել է դոցենտ։ 2001 թվականին Լյուբլինի կաթոլիկ համալսարանում դարձել է պրոֆեսոր։ 1994-1996 թվականներին եղել է «Ազատության միություն» () ազատական ​​կուսակցության անդամ, «Քաղաքացիական պլատֆորմ» () կուսակցության նախկին փոխնախագահը։ Այնուամենայնիվ, նա լքել է կուսակցությունը 2005 թվականի մայիսի 21-ին` ի նշան բողոքի, կուսակցական գործընկերների կողմից ապօրինի գործողությունների մեղադրանքների հետևանքով։ 2001-2005 թվականներին եղել է Սեյմի (Լեհաստանի խորհրդարանի ստորին պալատի) պատգամավոր։

2006 թվականի հունվարի 7-ից հունիսի 23-ը՝ Կազիմերժ Մարցինկիևիչի օրոք, եղել է փոխվարչապետ և ֆինանսների նախարար օրենքի և արդարադատության կառավարությունում։ Նա պաշտոնանկ արվեց կոմունիստական ​​ժամանակաշրջանում իր համագործակցության մասին մեղադրանքների պատճառով։ Ֆինանսների նախարարի պաշտոնում նրան փոխարինել է Պավել Վոյցեխովսկին։

2006 թվականի սեպտեմբերի 22-ից մինչև 2007 թվականի նոյեմբերի 16-ը նա կրկին եղել է փոխվարչապետ և ֆինանսների նախարար։ 2006 թվականի հոկտեմբերին Գիլովսկան նշանակվել է Լեհաստանի ֆինանսական վերահսկողության մարմնի ղեկավար և Լեհաստանի Եվրոպական ներդրումային բանկի կառավարիչ։

Նա 2008 թվականին պատգամավորական մանդատից հրաժարական է տվել առողջական խնդիրների պատճառով և հիմնական հեռացել քաղաքական գործունեությունից։ 2010 թվականի փետրվարից 2013 թվականի հոկտեմբեր ընկած ժամանակահատվածում նա եղել է Դրամավարկային քաղաքականության խորհրդի անդամ, իսկ 2015 թվականի հոկտեմբերին նախագահ Անջեյ Դուդան նրան նշանակել է Ազգային զարգացման խորհրդում։

## Անձնական կյանք
Նա ամուսնացած էր Անջեյ Գիլովսկու հետ, ումից ուներ որդի՝ Պավելը։ Ամբողջ կյանքի ընթացքում նա եղել է ծխող և իր պատանեկությունից պայքարել սրտի անբավարարության դեմ։ Նա մահացել է 2016 թվականի ապրիլի 5-ին՝ 66 տարեկան հասակում, Սվիդնիկում։

## Ծանոթագրություններ

 

Կատեգորիա:Լեհ տնտեսագետներ
Կատեգորիա:Լեհաստանի կին քաղաքական գործիչներ
Կատեգորիա:Լեհաստանի քաղաքական գործիչներ
Airalo

**Airalo**-ն eSIM-քարտերի առևտրային հարթակ է։ Այն ճամփորդներին առաջարկում է eSIM-քարտեր աշխարհի ավելի քան 200 երկրների և տարածաշրջանների համար՝ ապահովելով ակնթարթային ինտերնետ կապ արտասահմանում։ 2024 թվականի մարտի 31-ի դրությամբ Airalo հավելվածն ունի ավելի քան 10 միլիոն օգտատեր և հասանելի է App Store-ում և Google Play Store-ում 53 լեզուներով։

## Պատմություն
Airalo-ն ԱՄՆ-ում տեղակայված [ստարտափ] ընկերություն է, որը հիմնադրվել է 2019 թվականին Աբրահամ Բուրակի և Բահադիր Օզդեմիրի կողմից։ Նրանց նպատակն է ճանապարհորդներին ապահովել ակնթարթային, մատչելի, գլոբալ կապով eSIM տեխնոլոգիայի միջոցով։

Աբրահամը և Բահադիրը «թվային քոչվոր» ձեռներեցներ են, ովքեր ճամփորդելիս իրենց մաշկի վրա զգացել են ինտերնետ կապի սահմանափակումները։ eSIM տեխնոլոգիան հնարավորություն է տալիս ճանապարհորդներին ավելի մատչելի և հասանելի այլընտրանքից օգտվել։

2019 թվականին Airalo-ն ներգրավել է $1,9 միլիոն սերմերի ֆինանսավորում Antler և Sequoia Capital հնդկական Surge սերմերի հիմնադրամի կողմից։ 2021 թվականին այն $5 միլիոն A սերիայի ֆինանսավորում է ներգրավել։ Իսկ 2023 թվականին՝ $60 միլիոն՝ B սերիայի ֆինանսավորման փուլում։ Փուլը գլխավորել է e& Capital-ը՝ e&-ի վենչուրային կապիտալի թևը (որն ավելի հայտնի է որպես ԱՄԷ-ում գործող Etisalat օպերատոր)՝ ստարտափի «գեներատոր» Antler Elevate-ի, Liberty Global-ի, Rakuten Capital-ի, Singtel Innov8-ի, Surge-ի (վաղ փուլը գործարկվել է Peak XV-ի կողմից, որը նախկինում հայտնի էր որպես Sequoia Capital India և SEA), Orange-ի, T Capital-ի (Deutche Telecom-ի վենչուրային կապիտալի թև), KPN Ventures-ի, Telefónica Ventures-ի և I2BF Global Venturesի մասնակցությամբ։

## Ծանոթագրություններ


Կատեգորիա:2019 հիմնադրված ընկերություններ
Կատեգորիա:Ամերիկյան ընկերություններ
Կատեգորիա:Բջջային հեռախոսների ծրագրային ապահովում
Պատրիսիա Սարվաս

**Պատրիսիա Ֆալկո Բեկալի** (, ), ֆրիլանս մոդերատոր, մեդիա մարզիչ և գրող։ Ավելի քան 14 տարի ֆինանսական լրագրող է եղել և Լոնդոնի CNBC հեռուստաալիքի հաղորդավարուհի։ Տեղափոխվելով Գերմանիա՝ Պատրիսիան ամեն օր զեկուցել է Ֆրանկֆուրտի ֆոնդային բորսայի բիզնեսի և ֆինանսական շուկաների մասին CNBC ցանցի բազմաթիվ միջազգային ստուդիաների համար։ Նաև ռեպորտաժ է վարել գերմանական N24 հեռուստաալիքի համար։ Մինչ CNBC-ն աշխատել է Հռոմի իտալական RAI 3 հեռուստաընկերությունում։

## Կենսագրություն
Տնտեսագիտություն և հաղորդակցություն սովորելուց հետո Պատրիսիան աշխատել է որպես բրոքեր, մասնավոր բանկիր և պորտֆելի մենեջեր Ֆրանկֆուրտում, Լոնդոնում և Լյուքսեմբուրգում, եղել է գրանցված ֆոնդային բրոքեր Լոնդոնի ֆոնդային բորսայում։ Նա տիրապետում է հինգ լեզուների ՝ գերմաներենի, անգլերենի, ֆրանսերենի, իտալերենի և սլովակերենի։ Ունի դուստր՝ ծնված 2005 թվականին։

1989-1999 թվականներին ղեկավարել է իտալական RAI Հանրային հեռուստաընկերության բորսային նորությունների բաժինը։ 1999 թվականին միացել է CNBC-ին Լոնդոնում, որտեղ եղել է Morning Exchange և Power Lunch Europe բիզնես նորությունների հաղորդավարուհի։ Եղել է CNBC Capital Connection, Worldwide Exchange և Squawk Box Europe ծրագրերի գլխավոր խմբագիրը, ինչպես նաև ավտոմոբիլային արդյունաբերության գլխավոր լրագրողը։

Պատրիսիան նաև վարել է միջազգային քաղաքական գագաթնաժողովներ, տնտեսական և կորպորատիվ համաժողովներ, ինչպիսիք են Համաշխարհային տնտեսական ֆորումը Դավոսում, Թվային կյանքի դիզայնը Մյունխենում, Հյուսիսային լույսը Հելսինկիում, Եվրո ֆինանսական շաբաթը Ֆրանկֆուրտում։

Պատրիսիան համաշխարհային ճանաչում ունեցող վենչուրային կապիտալիստ է։

## Գրքեր
* Հարուստ Գերմանիա աղքատ գերմանացիներ. բարեկեցության մութ կողմը (, Բոկոնիի համալսարան, մարտ 2014)

## Արտաքին հղումներ
* Biography on management site

## Աղբյուրներ
* 

## Ծանոթագրություններ

 
Կատեգորիա:Ավստրիացի գրողներ
Կատեգորիա:Կին հեռուստալրագրողներ
Կատեգորիա:Ավստրիացի լրագրողներ
Մալադո Կաբա

**Մալադո Կաբան** (), գվինեացի տնտեսագետ և Գվինեայի էկոնոմիկայի և ֆինանսների առաջին կին նախարարը։ Նա ծառայել է 2016 թվականի հունվարից մինչև 2018 թվականի մայիսը։

## Վաղ կյանք և կրթություն
Մալադո Կաբան ծնվել է 1971 թվականի մարտի 22-ին Մոնտսերադո երկրամասի Մոնրովիա քաղաքում, Լիբերիա։ Նա և իր ծնողները տեղափոխվեցին Ֆրանսիա երբ նա 3 ամսական էր։

Մանկությունն ու պատանեկությունը նա անցկացրել է Փարիզում և արվարձաններում։ Կաբան հաճախել է Փարիզի Օնորե դը Բալզակ ավագ դպրոցը, որտեղ ավարտել է բակալավրիատը 1989 թվականին։ Նա ավարտել է Փարիզի Նանթերի համալսարանը 1994 թվականին՝ ստանալով գիտական աստիճան զարգացման տնտեսագիտության մեջ, իսկ 1994 թվականին գիտական աստիճան ստացել է միջազգային տնտեսագիտության մեջ։ Նա նաև ունի Գյոթեի ինստիտուտի կողմից վկայական՝ որպես գերմաներենի մասնագետ։

## Կարիերա
Կաբան պրակտիկա է անցել Ֆրանսիայի արտաքին գործերի նախարարությունում նախքան Գվինեայի էկոնոմիկայի և ֆինանսների նախարարությունում խորհրդական աշխատելը 1996-ից մինչև 1999 թվականը։ Նա աշխատել է զարգացման մի քանի նախագծերի վրա Եվրոպական միության հետ և վերահսկել է Եվրոպական միության ու Հարավային Աֆրիկայի գործընկերության վերլուծությունը՝ կապված մակրոտնտեսական և բյուջետային թափանցիկության հետ։

2014 թվականին Կաբան դարձավ Մեծ Բրիտանիայի նախկին վարչապետ Թոնի Բլեերի Աֆրիկայի կառավարման նախաձեռնության ղեկավարը։

Կաբան ֆինանսների նախարար է նշանակվել 2016 թվականի հունվարի 6-ին նախագահ Ալֆա Կոնդեի կողմից՝ դառնալով առաջին կինը այդ պաշտոնում և վարչապետի նստավայրում նշանակված յոթ կանանցից մեկը։

2020 թվականին Մալադո Կաբան առաջադրվել է միանալու Էլեն Ջոնսոն Սըրլիֆի Կանանց և Զարգացման Նախագահական Կենտրոնի «Ամուջայի առաջնորդների անդրանիկ դասին, 2020 թվականի դասընթացին», որը ստեղծվել է նախագահ Էլեն Ջոնսոն Սերլիֆի կողմից։ Ամուջայի նախաձեռնության տեսլականը Աֆրիկայում հասարակական ղեկավարության կանանց համար լանդշաֆտի փոփոխությունն է։

2022 թվականի մայիսին Մալադո Կաբան նշանակվեց Աֆրիկյան զարգացման բանկի (AfDB) գենդերային, կանանց և քաղաքացիական հասարակության վարչության տնօրեն։ Նրա պաշտոնում նշանակվելն ուժի մեջ է մտել 2022 թվականի հունիսի 16-ից։

## Ծանոթագրություններ

## Արտաքին հղումներ
*Guinée: pour Malado Kaba, ministre de l’Économie, « on peut s’endetter quand il s’agit d’investir dans des projets productifs »

Կատեգորիա:21-րդ դարի տնտեսագետներ
Կատեգորիա:21-րդ դարի քաղաքական գործիչներ
Կատեգորիա:Ապրող անձինք
Կատեգորիա:Գվինեայի քաղաքական գործիչներ
Կատեգորիա:Կին նախարարներ
Կատեգորիա:Տնտեսագետներ
Կատեգորիա:Փարիզի համալսարանի շրջանավարտներ
Մարտինա Դալիչ

**Մարտինա Դալիչ** (, ), խորվաթ տնտեսագետ և ֆինանսների պաշտոնյա, որը եղել է Խորվաթիայի փոխվարչապետը և Անդրեյ Պլենկովիչի կաբինետի էկոնոմիկայի, փոքր և միջին ձեռնարկատիրության և արհեստների նախարարը։

Նա Խորվաթիայի էկոնոմիկայի առաջին կին նախարարն էր (չհաշված Թամարա Օբրադովիչ-Մազալի երկօրյա պաշտոնավարումը 2012 թվականին)։ Նա նախկինում Խորվաթիայի առաջին և մինչ օրս միակ կին ֆինանսների նախարարն էր 2010 թվականի դեկտեմբերի 29-ից մինչև 2011 թվականի դեկտեմբերի 23-ը։ Նա Խորվաթիայի դեմոկրատական ​​միության (HDZ) անդամ է և բնակվում է Զագրեբում։

## Վաղ կյանք և կրթություն
Մարտինա Շտիմեցը ծնվել է Վելիկա Գորիցայում, հայրը՝ Լետովանիչից և մայրը՝ Վրլիկայից։ Ավարտել է Զագրեբի համալսարանի տնտեսագիտության և բիզնեսի ֆակուլտետը 1990 թվականին։

## Կարիերա
Դալիչն աշխատանքի է ընդունվել Խորվաթիայի ֆինանսների նախարարության կողմից 1995 թվականին որպես ֆինանսների նախարար Բոժո Պրկայի մակրոտնտեսական կանխատեսումների բաժնի ղեկավար։ 1997 թվականին դարձել է նախարարի օգնական։ 2000 թվականին թողել է պետական ​​հատվածը և աշխատանքի ընդունվել Զագրեբի մասնավոր բանկում (*Privredna Banka Zagreb*)՝ որպես գլխավոր տնտեսագետ։

2003-ի ընտրություններից հետո՝ HDZ-ի իշխանության վերադարձից հետո, Դալիչը վերադարձել է նախարարություն 2004 թվականին և աշխատել Կենտրոնական պետական ​​ռազմավարության գրասենյակում (Središnji državni ured za strategiju) և Խորվաթիայի Եվրամիությանն անդամակցելու ընթացքում ֆինանսական օրենսդրության հետ կապված հարցերում երկրի գլխավոր բանակցողն էր։

2014 թվականի սեպտեմբերի 22-ին Դալիչը հեռացել է HDZ-ից, քանի որ կարծում էր, որ կուսակցությունը չի առաջարկում ծրագիր, որը Խորվաթիան դուրս կբերեր տնտեսական ճգնաժամից։ Բաց նամակում նա գրել է. «Խորվաթիան չի կարող վարվել մեկ այլ անպատրաստ կառավարության հետ, որն ինքն իրենով է զբաղվում և միայն մնում է խնդրի մակերեսին։ Ինձ համար նման կուսակցության հետագա մասնակցությունն անհնար է, քանի որ ես հիմա լիովին համոզված եմ, որ ամեն ինչ տեղի կունենա»։ ՀԺԿ-ն չունի բավականաչափ ուժ կամ վճռականություն՝ դուրս գալու հաստատված քաղաքական օրինաչափություններից, որոնք նվազեցնում են միայն այն փաստը, որ ներկայիս կառավարությունը օրեցօր անգործունակ է, քաղաքական քննադատությունը, իսկ HDZ-ի տնտեսական թիմը չունի համակարգում, չունի ղեկավարություն։ Խորվաթիայի այս ձգձգվող ճգնաժամի իրական պատճառների հստակ ուղղություն և կոնկրետ անդրադարձ չկա»։

Դալիչը հրաժարական է տվել Անդրեյ Պլենկովիչի կաբինետի նախարարի պաշտոնից 2018 թվականի մայիսին։

## Այլ գործունեություն
* Վերակառուցման և զարգացման եվրոպական բանկ (ՎԶԵԲ)․ Կառավարիչների խորհրդի նախկին անդամ (2010-2011 թթ.)

## Ծանոթագրություններ

Կատեգորիա:Ապրող անձինք
Կատեգորիա:Զագրեբի համալսարանի շրջանավարտներ
Կատեգորիա:Խորվաթ պետական գործիչներ
Կատեգորիա:Խորվաթիայի կին քաղաքական գործիչներ
Կատեգորիա:Տնտեսագետներ
Լատիկա Թուկրալ

**Լատիկա Թուկրալ** (), հնդիկ կին բանկիր, որը վերափոխել է իր հարազատ Գուրգաոն քաղաքը, մասնավորապես՝ Արավալի կենսաբազմազանության պարկը, որտեղ #IAmGurgaon խումբը տնկել է միլիոնավոր տեղական ծառեր։ 2015 թվականին Հնդկաստանի նախագահ Փրանաբ Կումար Մուխերջին նրան շնորհել է Նարի Շակտիի մրցանակ։

## Կենսագրություն
Թուկրալը ծնվել է մոտ 1967 թվականին, ավարտել է Դելիի համալսարանի մարքեթինգի ֆակուլտետը։ նա երկու տարի աշխատել է *ITC Hotels*-ում, նախքան *[[Citibank]]*-ում 18-ամյա կարիերա սկսելը, որտեղ նա դարձել է ավագ փոխնախագահ։
[ձախից|մինի| Երկրի նախագահ [Փրանաբ Կումար Մուխերջի|Փրանաբ Մուխերջին Լատիկա Թուկրալին հանձնում է Նարի Շակտիի մրցանակը]]
Լատիկա Թուկրալը Գուրգաոն քաղաք է տեղափոխվել 1996 թվականին, որից հետո փոքր քաղաքը սկսել է մեծանալ, բայց առանց նախագծման և պլանավորման։ Լատիկան ապրել է միջին խավի շրջանում, բայց նրա ուշադրությունը գրավել է մի զբոսայգի։ 1999 թվականին նա հիմնադրել է #IamGurgaon արշավը և ներգրավել այլ կամավորների։ Նրանք որոշել են իրենց քաղաքում տնկել մեկ միլիոն տեղական ծառ։

Հարյանայի կառավարությունը 2010 թվականին Հանրապետության օրը նրան շնորհել է շնորհակալական մրցանակ։ «IamGurgaon»-ն աշխատում է տեղական ինքնակառավարման մարմինների հետ, և նրանց ծրագրերը գրավել են կորպորատիվ ընկերությունների աջակցությունը։

2015 թվականին իր առաջնորդության և նվաճումների համար Լատիկա Թուկրալն արժանացել է Նարի Շակտիի առաջին ութ մրցանակներից մեկին։ Մրցանակը շնորհվել է Կանանց միջազգային օրը Հնդկաստանի այն ժամանակվա նախագահ Փրանաբ Մուխերջիի կողմից։

2020 թվականին կորոնավիրուսի բռնկման ժամանակ #IamGurgaon-ը մեծապես ներգրավված է եղել քաղաքի աղքատ ընտանիքներին եփած սնունդ մատակարարելու գործին։ Որոշ շրջաններին օգնել են մոտակա համատիրությունները։ Ապրիլին Լատիկա Թուկրալը հաշվարկել էր, որ անհրաժեշտ է պահեստավորել առնվազն երկու ամսվա սննդամթերք։ Հաշվարկվել էր, որ մեկ ընտանիքի համար ամսական դա կարժենա 3250 ռուփի, իսկ նրանք, ըստ գնահատականների, տասնհինգից քսան հազար էին։

## Ծանոթագրություններ

Կատեգորիա:Դելիի համալսարանի շրջանավարտներ
Կատեգորիա:Հնդիկ կին բանկիրներ
Կատեգորիա:Հնդիկ կին բնապահպաններ
Կատեգորիա:Սոցիալական աշխատողներ
Ռիիկա Պուրա

**Ռիիկա Պուրա** (, ), ֆիննական քաղաքական և պետական գործիչ։ 2021 թվականի օգոստոսի 14-ին դարձել է «Իրական ֆիններ» կուսակցության նախագահ։ 2023 թվականի հունիսի 20-ից Ֆինլանդիայի փոխվարչապետ և ֆինանսների նախարար։ 2019 թվականից Էդուսկունտայի պատգամավոր (Ֆինլանդիայի խորհրդարանի)։ 2017 թվականին Կիրկկոնումի քաղաքային խորհրդի անդամ։ Suomen Perusta Իրական ֆինների վերլուծական կենտրոնի վարչության անդամ («Ֆինլանդիայի հիմքը»)։

## Կենսագրություն
Ծնվել է 1977 թվականի հունիսի 13-ին Պիրկկալայում։ Ավարտել է Տուրկու համալսարանը։ Ստացել է հասարակական-քաղաքական գիտությունների մագիստրոսի աստիճան։ 2019 թվականի խորհրդարանական ընտրությունների արդյունքներով Էդուսկունտայի պատգամավոր է ընտրվել Ուուսիմաա ընտրատարածքից։ 2023 թվականի ապրիլի 2-ի խորհրդարանական ընտրություններում հավաքել է ամենաշատ ձայներ՝ 42 589 ձայն և վերընտրվել է նույն ընտրատարածքում։

Եղել է կուսակցության նախագահի առաջին տեղակալ։ «Իրական ֆիններ»-ի նախագահ՝ Յուսի Հալա-Ահոնը, 2021 թվականի հունիսի վերջին հայտարարեց իր հեռանալու մասին։ Օգոստոսի 14-ին Սեյնաջոկիում կուսակցության համագումարում Ռիիկա Պուրան ընտրվել է կուսակցության նոր նախագահ։ 1302 ձայնից ստացել է 774-ը։ Նրա մրցակիցները ստացան՝ Սակարի Պույստոն՝ 252 ձայն, Օսի Թիիխոնեն (*Ossi Tiihonen*)՝ 181 ձայն և Քրիստիինա Իլմարինեն (*Kristiina Ilmarinen*)՝ 7 ձայն։

2023 թվականի հունիսի 20-ին նշանակվել է Ֆինլանդիայի փոխվարչապետ և ֆինանսների նախարար կոալիցիոն կառավարությունում՝ վարչապետ պետերի Օրպոյի գլխավորությամբ։

## Ծանոթագրություններ

Կատեգորիա:Ֆինլանդիայի քաղաքական գործիչներ
Կատեգորիա:Ֆինլանդիայի կին քաղաքական գործիչներ
Լիամ Քելլի

**Լիամ Պատրիկ Քելլի** (, ), շոտլանդացի ֆուտբոլիստ, «Մոտերուել» ակումբի և Շոտլանդիայի ազգային հավաքականի դարպասապահ։

## Ակումբային կարիերա
Քելլին «Ռեյնջերս» ակումբի սան է։ 2016 թվականին Լիամը վարձավճարով տեղափոխվել է «Իսթ Ֆայֆ»։  Հունվարի 9-ին «Բերվիկ Ռեյնջերսի» դեմ խաղում նա իր նորամուտը նշեց Շոտլանդիայի երկրորդ լիգայում։ Նույն թվականի ամռանը Քելլին վարձակալվել է «Լիվինգսթոն» ակումբի կողմից։ Օգոստոսի 6-ին «Ստրանրաերի» դեմ խաղում նա իր նորամուտը նշեց Շոտլանդիայի առաջին լիգայում։ Վարձակալության ավարտից հետո Քելլին վերադարձավ «Ռեյնջերս», բայց այդպես էլ իր նորամուտը չնշանակեց հիմնական կազմում։ 2018-ին «Լիվինգսթոնը» գնել է Լիամի տրանսֆերը։

2019 թվականին Քելլին տեղափոխվեց անգլիական «Քուինս Պարկ Ռեյնջերս»՝ կնքելով չորս տարվա պայմանագիր։ Հոկտեմբերի 2-ին «Քարդիֆ Սիթիի» դեմ խաղում նա նորամուտը նշեց Չեմպիոնշիպում։

2021 թվականին Քելլին վարձավճարով վերադարձավ Շոտլանդիա՝ դառնալով «Մոտերուել» ակումբի խաղացող։ Փետրվարի 10-ին «Կիլմարնոկի» դեմ խաղում նա նորամուտը նշեց նոր թիմում։ Վարձակալության ավարտից հետո ակումբը գնել է Լիամի տրանսֆերը, իսկ ֆուտբոլիստը կնքել է 3 տարվա պայմանագիր։

## Միջազգային կարիերա
2023 թվականի հոկտեմբերի 17-ին Ֆրանսիայի հավաքականի դեմ ընկերական խաղում Քելլին իր նորամուտը նշեց Շոտլանդիայի հավաքականի կազմում։

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Քուինս Պարկ Ռեյնջերսի ֆուտբոլիստներ
Գալակտորեա

**Գալակտորեա** (կաթնահոսություն) (2 հակահիստամինային դեղերի]] (Tagamet) օգտագործման հետ։ Գալակտորեայի պատճառ կարող են լինել նաև հակահոգեբուժական դեղամիջոցները, որոնք առաջացնում են հիպերպրոլակտինեմիա՝ արգելափակելով դոֆամինային ընկալիչները, որոնք պատասխանատու են պրոլակտինի արտազատման վերահսկման համար։ Դրանցից ռիսպերիդոնը ամենահայտնին է այս բարդության առաջացման համար։ Դեպքերի ուսումնասիրությունները ցույց են տվել, որ պրոտոն-պոմպի ինհիբիտորները նույնպես կարող են գալակտորեա առաջացնել։

## Նորածինների կաթ
**Նորածինների կաթը** կամ **կախարդի կաթը** նորածինների մոտավորապես 5%-ի կրծքից արտազատվող կաթն է։ Այն համարվում է նորմալ ֆիզիոլոգաիական վիճակ այդ շրջանում, և բուժման կամ թեստավորման կարիք չկա։ Բանահյուսության մեջ ենթադրվում էր, որ կախարդի կաթը սնուցման աղբյուր է վհուկների ծանոթ հոգիների համար։

## Տես տաև
* Լակտացիայի ձախողում (այլ կերպ ասած)
* Մամոպլազիա

## Նշումներ

## Ծանոթագրություններ

*

Կատեգորիա:Ախտաբանություն
Կատեգորիա:Բժշկություն
Կատեգորիա:Գինեկոլոգիա
Կատեգորիա:Կաթ
Կատեգորիա:Հիվանդություններ
Կատեգորիա:Ներզատաբանություն
Կատեգորիա:Ներզատական հիվանդություններ
Կատեգորիա:Ֆիզիոլոգիական գործընթացներ
Կատեգորիա:Ախտանիշներ
Կատեգորիա:Գինեկոլոգիական հիվանդություններ
Կատեգորիա:Ուռուցքաբանություն
Կատեգորիա:Տղամարդու սեռական համակարգի հիվանդություններ
Լինեա նիգրա

մինի|Linea nigra as seen in a pregnant woman
**Լինեա նիգրա** (լատիներեն նշանակում է «սև գիծ»), խոսակցականում հայտնի է որպես **հղիության գիծ**, դրսևորվում է որպես հղիության ընթացքում որովայնի շրջանում հաճախակի նկատվող ուժեղացված պիգմենտային գիծ։  Սովորաբար տարածվում է մոտավորապես մեկ սանտիմետր (0,4 դյույմ) լայնությամբ, այս շագանակագույն շերտը ուղղահայաց տարածվում է որովայնի միջին գծի երկայնքով՝ տարածվելով ցայլոսկրից մինչև պորտ։ Այլ դեպքերում, այն կարող է անցնել ցայլոսկրից մինչև որովայնի վերին հատված։

Հղի կանանց համար գծային նիգրայի առաջացումը վերագրվում է պլացենտայի կողմից մելանոցիտ խթանող հորմոնի արտադրման հետ։ Այս ֆիզիոլոգիական երևույթը ուղեկցվում է մելազմայի և մգացած պտուկների առաջացման հետ։ Մաշկի ավելի բաց պիգմենտացիա ունեցող անհատների մոտ այս երևույթն ավելի հազվադեպ է դրսևորվում, քան նրանք, ովքեր ունեն ավելի մուգ պիգմենտացիա։  Ծննդաբերությունից հետո մի քանի ամսվա ընթացքում բնորոշ է լինեա նիգրայի մարումը և անհետացումը։

Թեև այն հիմնականում կապված է հղիության հետ, այն կարող է դրսևորվել բոլոր տարիքի և՛ տղամարդկանց, և՛ կանանց մոտ։ Հղիության համատեքստից դուրս, նրա տարածվածությունը 11-ից 15 տարեկան հասակում երկու սեռերի մոտ էլ միատեսակ բարձր է։ Սա կարող է վերագրվել սեռական հասունացմանը բնորոշ հորմոնալ տատանումներին։ 15 տարեկանից հետո նիգրայի տարածվածությունը թե՛ տղամարդկանց, թե՛ կանանց մոտ նվազում է։ Հատկապես պոստտուբերտանտ կանանց մոտ այն հաճախ ծառայում է որպես բարորակ էստրոգենների բարձր մակարդակի ցուցիչ։ Այս երևույթի տարածվածությունը երկու սեռերի մոտ իջնում է 10%-ից 30 տարեկանից հետո։ Ավելին, դրա տեսքը այն կարող է առաջանալ կարճ ընդմիջումից հետո արագ քաշի ավելացումից։ Այն կարող է նաև հազվադեպ ծառայել որպես հիմքում ընկած հորմոնալ անհավասարակշռության, գենետիկ խանգարումների, չարորակ ուռուցքների, բորբոքումների կամ նույնիսկ սնկային վարակների ցուցիչ։

## Լրացուցիչ պատկերներ

Պատկեր:Breastfeeding_6_day_old_twins.jpg|Կինը կերակրում է երկվորյակներին ծնվելուց վեց օր հետո լինեա նիգրան դեռ տեսանելի է:
Պատկեր:Cesarean_section_scar_and_linea_nigra.JPG|Կեսարյան հատման սպի(հորիզոնական կարմիր գիծ) և գծային նիգրա տեսանելի է 31-ամյա կնոջ մոտ.ծննդաբերությունից յոթ շաբաթ անց:


## Ծանոթագրություններ

Կատեգորիա:Ախտանիշներ և նշաններ
Կատեգորիա:Կանանց առողջություն
Կատեգորիա:Հղիություն
Կատեգորիա:Մանկաբարձություն
Կատեգորիա:Որովայնի խոռոչ
Կատեգորիա:Առողջություն
Կատեգորիա:Մաշկաբանություն
Կատեգորիա:Մաշկ
Կատեգորիա:Մաշկային հիվանդություններ
Ռուբի Թոմա

**Ռուբի Թոմա** (, )**,** նաուրուացի քաղաքական գործիչ։

Ավարտելով ավագ դպրոցը Ավստրալիայում՝ նա բուժքույրական կրթություն է ստացել Մելբուռնի Epworth հիվանդանոցում։ Ավարտել է Օտագոյի համալսարանի Քրայսթչըրչի բժշկական դպրոցը ( ) և որպես մանկաբարձ աշխատել Նաուրուում։

Մուտք գործելով քաղաքականություն՝ Ռուբի Թոման 1983 թվականին իր թեկնածությունն է առաջադրել Անետան/Եվա շրջանների ընտրատարածքի ընդհանուր ընտրություններում։ Մի խումբ կանայք ընտրապայքարում աջակցում էին նրան՝ պնդելով, որ Ռուբի Թոմայի պես կրթված կինը խորհրդարանում հաջողությամբ կպաշտպանի կանանց և երեխաների շահերը։ Երկրի անկախացումից ի վեր՝ 1968 թվականից, խորհրդարանի բոլոր անդամները տղամարդիկ էին։ Նա դիմադրության է հանդիպել այդ թվում՝ կին ընտրողներից, որոնք ասում էին, որ քաղաքականությունը պետք է թողնել տղամարդկանց, և չի հաջողել ընտրություններում։

## Խորհրդարանական ընտրություն
1986 թվականի ընդհանուր ընտրություններում կրկին առաջադրվելով՝ Ռուբի Թոման ընտրվել և դարձել է երկրի պատմության մեջ առաջին կին պատգամավոր։ Նաուրուում քաղաքական կուսակցություններ չկային․ խորհրդարանի բոլոր անդամները հանդես էին գալիս՝ որպես անկախ անդամներ, և կազմում էին ոչ պաշտոնական կոալիցիաներ։

### Հետագա քաղաքական գործունեություն
Ռուբի Թոման միացել է Համմեր ԴեՌոբուրտի () խորհրդարանական կոալիցիային, և 1986 թվականի դեկտեմբերից մինչև 1989 թվականի օգոստոս՝ մինչև կառավարության տապալումը, եղել է նախարար։ Նա պահպանել է իր տեղը խորհրդարանում հաջորդ ընդհանուր ընտրություններում և կորցրել է մանդատը 1992 թվականի ընտրություններում։ Հիմնել է «Ժողովրդի շարժում» ասոցիացիան ()՝ ընդդիմանալով նախագահ Բերնարդ Դոուիյոգոյի () պետական միջոցների վատնման քաղաքականությանը։ Քանի որ նա հանրային սեկտորի աշխատող էր, նրան ազատել են մանկաբարձի աշխատանքից։ 1995 թվականի ընդհանուր ընտրություններում կրկին ընտրվել է խորհրդարանում։ 1996 թվականի նոյեմբերից մինչև դեկտեմբեր Ռուբի Թոման եղել է Նաուրուի նախագահի օգնական նախարար Քենան Ադեանգի () աշխատակազմում և միաժամանակ զբաղեցրել ֆինանսների նախարարի պաշտոնը։ Այնուամենայնիվ, նա կորցրել է իր մանդատը 1997 թվականին, և ավարտել իր քաղաքական կարիերան։

## Պատմության մեջ ունեցած դերը
Իր կարիերայի ընթացքում Ռուբի Թոման միակ կին պատգամավորն է եղել։ Մինչ Շարմեն Սքոթի () ընտրությունը 2013 թվականի ընդհանուր ընտրություններում, ոչ մի այլ կին չի ընտրվել խորհրդարանում։

2000-ականների վերջին եղել է սահմանադրական բարեփոխումների առաջարկների վերահսկման հանձնաժողովի պատասխանատու։ Նախատեսված բարեփոխումները ի վերջո չեն իրականացվել, քանի որ մերժվել են 2010 թվականի փետրվարին կայացած հանրաքվեում։

## Ծանոթագրություններ

## Արտաքին հղումներ
*https://www.guide2womenleaders.com/finance_ministers1999.htm FEMALEՎMINISTERS OF FINANCE AND ECONOMY 1920-99

 
Կատեգորիա:20-րդ դարի կին քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Հունվարի 1 ծնունդներ
Էվան Դոգերտի

**Էվան Դոգերտի** (, ), ամերիկացի սցենարիստ։ Նա գրել է «Մարդասպանների սեզոնը», «Սպիտակաձյունիկը և որսորդը» ֆիլմերի սցենարները և «Տարբերվող» ֆիլմի ադապտացիան։

## Կարիերա
2008 թվականին նա գրել է «Բեկորներ» վերնագրով իր սեփական սցենարը, որն ավելի ուշ դարձել է «Մարդասպանների սեզոն» անունով ֆիլմ։ Քննադատների կողմից արժանացել է լավ արձագանքների։ Սցենարը գրավեց առաջին տեղը Script Pipeline մրցույթում 2008 թվականին և ընդգրկվեց 2008 թվականի «Սև ցուցակում»՝ սցենարների ցանկում, որոնք որոշ մարդկանց կողմից համարվում են պատրաստ, բայց դեռ չեն արտադրվել։ Նա նաև դարձավ կարճամետրաժ «Ժանգոտ պատառաքաղ» ֆիլմի սցենարիստը, ռեժիսորը և մոնտաժողը։

2007 թվականին նա «Ժանգոտ պատառաքաղ» ֆիլմի համար ստացավ բրոնզե մեդալ։ Ավելի ուշ, «Սպիտակաձյունիկը և որսորդը»-ի Դոգերտիի օրիգինալ սցենարը վաճառվեց Universal Pictures-ին 3.2 միլլիոն դոլլարոբ, իսկ ավելի ուշ փոխարինվեց Ջոն Լի Հենկոկի և Հուսեյն Ամինի հետ։ Դոգերթիի «Սպիտակաձյունիկը և որսորդը» գաղափարը ծագել է Նյու Յորքի համալսարանի պրոֆեսորի տնային առաջադրանքից՝ «դասական հեքիաթը նոր ձևով ընդունելու»։ Ըստ Ամերիկայի գրողների գիլդիայի, նա ներդրել է սցենարի 50-60%-ը, մինչդեռ Հենքոքն ու Ամինին` 20-25%-ով։

Դոգերթիի վերջին սցենարական նախագիծը «Նինջա կրիաներ» ֆիլմի սցենարի վերաշարադրումն է։ 2015 թվականին ֆիլմը առաջադրվել է հինգ «Ոսկե ազնվամորի» մրցանակի, այդ թվում՝ վատագույն սցենարի համար։

### Առաջիկա աշխատանքները
Ճիշտ այնպես, ինչպես աշխատել «G.I. Ջո։ Կոբրայի նետումը 3»-ը Paramount Pictures-ի համար, Դոգերտին պատրաստվում է գրել «Էսմերալդան» պատրատսվում է գրել  ABC-ի համար, որը լինելու է «Գորբունը Նոտր-Դամից» վեպի հիմման վրա, ինչպես նաև վերսկսելու է «Դամբարանների թալանչիները» սերիալը Warner Bros-ի և MGM-ի համար։

## Կինեմատոգրաֆիա

## Ծանոթագրություններ

 
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի գրողներ
Սֆիհա

**Սֆիհա կամ** **Սվիհա** ( *sfīḥah*), բլիթներից կազմված ուտեստ՝ պատրաստված աղացած մսի (հաճախ գառան մսով) տոպինգով՝ համեմված սոխով, լոլիկով, մայրու ընկույզով և համեմունքներով։ Ավանդական ուտեստ Լևանտի երկրներում, որը սերտորեն կապված է մանակիշի և լահմաջոի հետ։

Սֆիհան հայտնի դարձավ Բրազիլիայում, որտեղ այն հայտնի է որպես **էսֆիհա** կամ **էսֆիրրա** Սիրիայից և Լիբանանից ներգաղթյալների կողմից այնտեղ բերվելուց հետո։

## Պատմություն
Բլիթները նախապատմական ժամանակներից ի վեր ներկա են եղել Լևանտում և բարեբեր մահիկի շրջանում։ Դրանք եփում էին տաք մակերեսների վրա, ինչպիսիք են՝ քարերը, մետաղական թիթեղները, վառարանները կամ թոնիրները։ Միջնադարյան արաբական աշխարհում աղյուսով վառարանի զարգացման հետ հայտնվեցին մեծ թվով տարբեր բլիթներ, որոնք թխվում էին տոպինգով կամ լցոնված՝ ներառյալ սֆիհան։ Այդ բլիթները տարածվեցին Օսմանյան կայսրությունում։

Բրազիլիայում էսֆիհան ճանաչում ձեռք բերեց 20-րդ դարի վերջին և այդ ժամանակից ի վեր դարձել է ամենատարածված արագ սնունդներից մեկը։

## Հիմնական բաղադրիչներ
Յուրաքանչյուր ընտանիք ունի իր նախասիրությունները, թե ինչ ավելացնել մսից բացի։ Լիբանանում հիմնական բաղադրիչներն են միսը, սոխը, լոլիկը, սոճու ընկույզը, աղը, պղպեղը և համեմունքները, ինչպիսիք են՝ դարչինը, աղտորը կամ նռան համեմունքը։ Բաալբեկ շրջանը հատկապես հայտնի է իր սֆիհայով։ Սիրիայում, Պաղեստինում և Հորդանանում սֆիհան նմանապես պատրաստվում է աղացած միսից կամ գառան մսից, խոտաբույսերի և համեմունքների ավելացմամբ, լոլիկով, սոխով և այլ բաղադրիչներով։

Բրազիլիայում էսիխան թխվում է ջեռոցում և կարող է լինել մոտ 4 դյույմ տրամագծով բաց շերտով բլիթներ՝ մսի տոպինգով կամ ծալված եռանկյունաձև խմորի մեջ, ինչպես ֆաթայերը։ Նրանք կարող են ունենալ տարբեր տոպինգներ՝ ներառյալ պանիր, կաթնաշոռ, գառն միս, տավարի միս կամ բանջարեղեն։

## Տես նաև
* Լահմաջո

## Ծանոթագրություններ

Կատեգորիա:Արաբական խոհանոց
Կատեգորիա:Արագ սնունդ
Կատեգորիա:Արգենտինական խոհանոց
Կատեգորիա:Բրազիլական խոհանոց
Կատեգորիա:Իսրայելական խոհանոց
Կատեգորիա:Լիբանանյան խոհանոց
Կատեգորիա:Լևանտական խոհանոց
Կատեգորիա:Հայկական խոհանոց
Կատեգորիա:Հորդանական խոհանոց
Կատեգորիա:Միջերկրածովյան խոհանոց
Կատեգորիա:Մսով ուտեստներ
Կատեգորիա:Պաղեստինյան խոհանոց
Կատեգորիա:Սիրիական խոհանոց
Անելի Աքերման

**Անելի Աքերման** (, ), էստոնացի քաղաքական գործիչ, որը 2022 թվականի հոկտեմբերի 19-ից մինչև 2023 թվականի ապրիլի 17-ը եղել է վարչապետ, Կայա Կալլասի կառավարությունում՝ ֆինանսների նախարար։

## Վաղ կյանք և կրթություն
Աքերմանը ծնվել է Էստոնիայի արևմուտքում գտնվող Կիհնու կղզում՝ Լինակուլայում։ 1990 թվականին Պյարնումում ավարտել է միջնակարգ դպրոցը, 2009 թվականին սովորել է Տարտուի համալսարանի տնտեսագիտության բաժնում։ Խոսում է էստոներեն և անգլերեն։

## Կարիերա
1990-1991 թվականներին Աքերմանը աշխատել է Պյարնուի Առևտրային բանկում։ Այնուհետև որպես անդամ հանդես է եկել տարբեր վերահսկիչ և կառավարման խորհուրդներում։ 1991-2006 թվականներին աշխատել է PLC Kihnurand կառավարման խորհուրդում, Open Kihnu հիմնադրամում, 1992-2009 թվականներին՝ PLC Port Artur կառավարման խորհրդում, 1996-2009 թվականներին՝ PLC Kihnu Veeteed դիտորդ խորհրդում, 2002-2005 թվականներին՝ կառավարման խորհրդում։ 1997-2009 թվականներին եղել է PLC Triple Invest դիտորդ խորհրդում, 2002-2009 թվականներին՝ Port Artur Grupp OÜ դիտորդ խորհրդում, 2003 թվականից՝ Kihnu Cultural Space հիմնադրամի դիտորդ խորհրդում, 2003-2009 թվականներին՝ Port Artur Haldus OÜ դիտորդ խորհրդում, 2006-2009 թվականներին՝ PLC Kihnurand դիտորդ խորհրդում, 2007 թվականից՝ Pärnu Tourism հիմնադրամի դիտորդ խորհրդում, 2008-2009 թվակաաններին՝ Liivi Lahe Kalanduskogu ոչ առևտրային կազմակերպության Կառավարման խորհրդում։

## Քաղաքական կարիերա
Աքերմանի քաղաքական հանձնառությունը սկսվել է Pro Patria ja Res Publica Liit ընկերությանը միանալուց հետո։ 2005-2009 թվականներին եղել է Կիհնուի մունիցիպալ կառավարության քաղաքապետը։ Ավելի ուշ՝ 2009-2011 թվականներին, աշխատել է որպես Պյարնու քաղաքի կառավարության քաղաքապետի օգնական։

2011 թվականի ընտրություններում Աքերմանը առաջին անգամ դարձել է Էստոնիայի խորհրդարանի Ռիիգիկոգուի անդամ։ Նա աշխատում է Էկոլոգիական հանձնաժողովում և ընդգրկվել է բյուջետային հանձնաժողովում։ Բացի այդ՝ IRL-Naiskogu նախագահն է IRL-ի կանանց ասոցիայում։

## Անձնական կյանք
Աքերմանը ամուսնացած է և ունի երեք երեխա։

## Ծանոթագրություններ

## Արտաքին հղումներ
* 

Կատեգորիա:21-րդ դարի քաղաքական գործիչներ
Կատեգորիա:Անձինք այբբենական կարգով
Կատեգորիա:Էստոնիայի կին քաղաքական գործիչներ
Կատեգորիա:Էստոնիայի կին քաղաքական գործիչներ
Կատեգորիա:Տարտուի համալսարանի շրջանավարտներ
Կատեգորիա:Տարտուի համալսարանի շրջանավարտներ
Պաստել (ուտեստ)

**Պաստել** (, հոգնակի՝ *pastéis*, նաև *pastel de feira*, *pastéis de feira*), տիպիկ բրազիլական արագ սնունդ՝ բարակ խմորից կիսաշրջանաձև կամ ուղղանկյունաձև պատրաստված կարկանդակների տեսքով՝ բուսայուղի մեջ տապակված տարբեր միջուկներով։ Արդյունքում ստացվում է խրթխրթան տապակած կարկանդակ, որը հիշեցնում է չեբուրեկ։ Դրա հայրենիքը համարվում է Սան Պաուլոն։

## Անվանում
Pastel-ը իսպաներեն և պորտուգալերեն բառ է, որը նշանակում է թխվածք (pastry), քաղցրավենիք։ Այս բառը օգտագործվում է տարբեր ուտեստների հետ այն երկրներում, որտեղ խոսվում է այդ լեզուներով։ Օրինակ՝ կարող է լինել Պաշտե-դե-նատա աղանդերը։

## Ծագումը
Պաստելի ամենատարածված լցոնումներն են աղացած միսը, մոցարելան, Բրազիլական փափուկ կատուպիրի պանիրը, արմավենու միջուկը, տրեսկան, սերուցքային պանիրը, հավի միսը և մանր ծովախեցգետինները։ Կան նաև կարկանդակներ քաղցր միջուկներով, ինչպիսիք են գուավայի մածուկը Մինաս պանիրով, բանանով և շոկոլադով։ Պաստելը բրազիլական խոհանոցում դասակարգվում է որպես Սալգադո (salgado, կծու նախուտեստ)։ Դրանք սովորաբար վաճառվում են փողոցներում, բաց շուկաներում կամ արագ սննդի պատրաստման հաստատություններում, որոնք հայտնի են որպես պաստելարիաներ (pastelarias): Սովորաբար ասում են, որ կարկանդակները ծագել է այն ժամանակ, երբ չինացի ներգաղթյալները իրենց ավանդական լցոնված նրբաբլիթները հարմարեցրել են բրազիլական համին՝ օգտագործելով տեղական բաղադրիչները։

Բաղադրատոմսը հետագայում տարածվեց ճապոնացի ներգաղթյալների կողմից, ովքեր Երկրորդ համաշխարհային պատերազմի ժամանակ փորձում էին ձևացնել, թե չինացի են, որպեսզի խուսափեն պատերազմի ընթացքում ճապոնացիների առջև դրված նախապաշարմունքներից։ Ծագման մեկ այլ եղանակ է, որ ճապոնացի ներգաղթյալները հարմարեցրել են չինական տապակած վոնտոնները՝ ամենօրյա փողոցային շուկաներում որպես խորտիկ վաճառելու համար։

Տարածված ըմպելիքը, որը խմում են պաստեիսի հետ, շաքարով եղեգի հյութն է՝ Կալդո դե Կանանը։

## Ծանոթագրություններ

## Աղբյուրներ
* Кулинарная энциклопедия. Том 27. П (Паштель — Пестик)
* Пастель — бразильский хрустящий пирожок
* Пирожки «Пастель» с курицей карри

Կատեգորիա:Բրազիլական խոհանոց
Կատեգորիա:Կարկանդակներ
Կատեգորիա:Տապակած ուտեստներ
Մարտին Բատուրինա

**Մարտին Բատուրինա** (, ),  խորվաթ ֆուտբոլիստ, Զագրեբի «Դինամոյի» և Խորվաթիայի հավաքականի կիսապաշտպան։  2024 թվականի Եվրոպայի առաջնության մասնակից։

## Ակումբային կարիերա
Բատուրինան «Հայդուկ Սպլիտ», «Սպլիտ» և «Դինամո» Զագրեբ ակումբների սան է։ 2021 թվականի մայիսի 16-ին նշել է նորամուտը Զագրեբի «Դինամոյի» կազմում՝ մասնակցելով «Գորիցայի»  դեմ խաղին Խորվաթիայի առաջնությունում։ 2022 թվականի մարտի 5-ին «Շիբենիկի» դեմ խաղում Մարտին Բատուրինան խփել է իր առաջին գոլը «Դինամոյի» կազմում։ Իր դեբյուտային մրցաշրջանի արդյունքում նա օգնել է ակումբին հաղթել առաջնությունում։

## Միջազգային կարիերա
2023 թվականի նոյեմբերի 18-ին Լատվիայի հավաքականի դեմ Եվրոպայի 2024 թվականի առաջնության ընտրական խաղում Բատուրինան նշել է նորամուտը Խորվաթիայի հավաքականի կազմում։

## Ծանոթագրություններ

 
 
Կատեգորիա:Դինամո Զագրեբի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սպլիտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կոմոյի ֆուտբոլիստներ
Օդրի Մեդոուզ

**Օդրի Մեդոուզ** (․ ), Էմմի մրցանակի դափնեկիր ամերիկացի դերասանուհի, ով առավել հայտնի է 1950-ականներին լայն ժողովրդականություն վայելած « Նորապսակները » սիթքոմում իր տպավորիչ դերակատարումով։

## Կենսագրություն
Օդրին ծնվել է Չինաստանում 1922 թվականին, երբ նրա միսիոներ ծնողներն աշխատում էին այնտեղ (ըստ մեկ այլ վարկածի՝ ծնվել է Նյու Յորքում․ երկար տարիներ խառնաշփոթ է եղել՝ դերասանուհու ծննդավայրի ու ծննդյան տարեթվի հետ կապված): Նրա ավագ քույրը դերասանուհի Ջեյն Մեդոուզն է։ 1930 թվականին նա իր ընտանիքի հետ Չինաստանից տեղափոխվել է Միացյալ Նահանգներ, որտեղ կարճ ժամանակ անց  իր նորամուտն է կատարել  Բրոդվեյի բեմում։

Դերասանական  առաջին լուրջ հաջողությանը հասել է՝ ելույթ ունենալով «The Jackie Gleason Show» հեռուստաշոուում։ 1955 թվականին արժանացել է Էմմի մրցանակի։ Հետագայում ավելի մեծ հաջողությունների է հասել *Նորապսակներ* / *Honeymooners/ Մեղրամիս անողներ* սիթքոմում իր դերակատարմամբ, որը նրան բերել է Էմմի մրցանակի  առաջադրումներ ևս մի քանի անվանակարգերում։ 1960 թվականին Հոլիվուդի Փառքի ծառուղում բացվել է նրան նվիրված աստղ։

Դերասանական կարիերայից բացի, Մեդոուզը հաջողությունների է հասել բիզնեսում։ Նա տասնմեկ տարի աշխատել է որպես Դենվերի առաջին ազգային բանկի տնօրեն՝ դառնալով այդ պաշտոնն զբաղեցրած առաջին կինը։

1995 թվականին նրա մոտ ախտորոշվել է թոքի քաղցկեղ, և բժիշկները նրան մոտ մեկ տարի ժամանակ են տվել։ Նա հրաժարվել է ակտիվ բուժումից և 1996 թվականի փետրվարի 3-ին իր վախճանն է կնքել Լոս Անջելեսի հիվանդանոցներից մեկում։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1922 ծնունդներ
Կատեգորիա:1996 մահեր
Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Թոքի քաղցկեղից մահացածներ
Կատեգորիա:Հոլիվուդյան փառքի ծառուղի
Կատեգորիա:Նյու Յորք քաղաքում ծնվածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Փետրվարի 3 մահեր
Կատեգորիա:Փետրվարի 8 ծնունդներ
Կատեգորիա:Ամերիկացի բանկիրներ